Държавен вестник, бр. 83, 2017 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  83
Към буква „а“ се отнасят случаите с тежки 
остатъчни клинични, параклинични и функци­
онални промени в хемодинамиката.
Към буква „б“ се отнасят заболявания с леки 
остатъчни промени в хемодинамиката.
Експертните решения по годността при кан­
дидат-служителите се вземат една година след 
приключило лечение на основание резултатите 
от функционалното изследване.
Годността на служителите с констриктивен 
перикардит, дори и след сполучлива оперативна 
корекция, се преценява индивидуално.
Кардиомиопатия
Към тази рубрика се отнасят: първичните кар­
диомиопатии (ендомиокардна фиброза, хипертро­
фична обструктивна кардиомиопатия, африканска 
кардиомиопатия, ендокардна фиброеластоза, 
други първични кардиомиопатии – идиопатична, 
констриктивна, обструктивна) и вторични кардио­
миопатии (алкохолна, метаболитна, недоимъчна 
амилоидоза, при електролитни нарушения и 
вследствие на лечение на карциноми и др.).
Смущения на сърдечната проводимост и 
нарушения на сърдечния ритъм
Експертното решение при ритъмните и про­
водните нарушения на сърцето се взема задъл­
жително след клинично изследване в зависимост 
от наличието или липсата на органични или 
функционални смущения, като подходът към 
болните с ритъмни и проводни разстройства 
трябва да бъде индивидуален. Той се определя 
от вида на нарушението, характера на основното 
заболяване и настъпилите временни или посто­
янни промени в хемодинамиката.
Негодни за работа в МВР са кандидат-служи­
телите и служителите с тежки ритъмно-проводни 
нарушения, като симптоматична сино-атриална 
болест; AV блок II степен тип Moebitz II; ляв 
заден хемиблок; бифасцикуларен блок; AV блок 
III степен (пълен AV блок); синдром на Brugada.
Имплантирането на постоянен изкуствен 
водител на ритъма (пейсмейкър), особено при 
болни без сърдечна недостатъчност, може да 
доведе до възстановяване на част от загубена­
та работоспособност, което налага вземане на 
индивидуално решение за годност в зависимост 
от естеството на работа. Противопоказана е 
работа, изискваща значими психофизически 
натоварвания, ненормиран работен ден, нощен 
труд, продължителни командировки.
Служителите с интермитиращ ІІ и ІІІ степен 
АV блок с пристъпи на Адамс – Щокс синдром, 
при положение че не могат да се стабилизират 
след проведено лечение, са негодни за работа 
в МВР.
Индивидуална преценка по годността, съ­
образена с естеството на работа, се взема при 
служители със: пълен десен бедрен блок, съчетан 
с ляв преден хемиблок, Волф – Паркинсон Уайт 
синдром тип А и Б, пълен десен бедрен блок без 
функционални смущения, непълен десен бедрен 
блок, съчетан с ляв преден хемиблок.
При А-V  блок І степен индивидуална преценка 
само за кандидатите по графа 2.
При LGL и Махайм синдром, при надкамерни 
(камерни) екстрасистоли І и ІІ клас по Лоун, при 
алоритмия – решението по графи 4 и 5 е индиви­
дуално, при липса на друго сърдечно страдание.
Чести пристъпи от пароксизмална тахикар­
дия, предсърдно трептене и предсърдно мъждене 
правят служителите неработоспособни по време 
на пристъпа и негодни за работа като шофьори, 
пожарникари и за служби, при които прекъсва­
нето на работния процес би могло да застраши 
живота на болния или на околните.
Служителите с интермитиращ ІІ и ІІІ степен 
АV блок с пристъпи на Адамс – Щокс синдром, 
при положение, че не могат да се стабилизират 
след проведено лечение, са негодни за работа 
в МВР.
Сърдечна недостатъчност (СН)
Има четири степени на сърдечна недостатъч­
ност по Нюйоркската кардиологична асоциация 
(НИХА):
І ФК – при прояви на сърдечна недостатъчност 
липсват умора, задух, стенокардия при обичайни 
физически усилия, липсват оплаквания при бърз 
ход 7 – 8 км/ч.
ІІ ФК – при прояви на сърдечна недостатъч­
ност лицата са с умерено ограничен капацитет и 
обичайни физически усилия предизвикват появата 
на умора, задух дори при равен ход 5 – 6 км/ч.
ІІІ ФК – при прояви на сърдечната недоста­
тъчност оплакванията от умора, задух, стено­
кардия се появяват при физически усилия под 
обичайните – равен ход 3 – 4 км/ч, изкачване 
до първи етаж.
ІV ФК – при прояви на сърдечна недоста­
тъчност има необратима на фона на лечението 
умора, задух и при най-малки физически усилия 
и/или в покой.
Към буква „а“ се отнасят ІІІ и ІV степен на 
сърдечна недостатъчност.
Служителите и кандидатите за работа се 
решават като негодни по всички графи.
Към буква „б“ се отнасят І и ІІ степен на 
сърдечна недостатъчност.
Служителите по графи 4 и 5 подлежат на 
индивидуална преценка със спазване на про­
тивопоказани условия на труд – физически и 
нервно-психически натоварвания.
Усложнения и неточно определени болести 
на сърцето
В тази рубрика се включват неквалифицирани 
другаде сърдечни болести: дефект на сърдечна 
преграда, придобит; руптура на сухожилни хор­
ди, руптура на папиларен мускул, вътресъдова 
тромбоза, кардиомегалия и др. Годността се 
определя от основното заболяване и функцио­
налния дефицит.
Мозъчно-съдови болести
Понятието мозъчно-съдова болест включва 
различни исхемични и хеморагични нарушения, 
възникващи в артериалната и венозната част 
на мозъчното кръвообръщение: субарахноидни 
кръвоизливи, паренхимни мозъчни кръвоизливи, 
тромбоза на мозъчни вени и дурални синуси, 
исхемични нарушения на мозъчното кръвооб­
ращение, съдова деменция.
Към исхемичните нарушения на мозъчното 
кръвообращение се отнасят: асимптомни исхе­